JEGYZŐKÖNYV



Készült Nagykanizsa Megyei Jogú Város Közgyűlése 2026. szeptember 15-én (kedd) 8.00 órakor tartott soron kívüli nyílt üléséről.



Az ülés helye: 	Polgármesteri Hivatal I. emeleti tárgyaló
	Nagykanizsa, Erzsébet tér 7.


Jelen vannak:	Dr. Fodor Csaba alpolgármester, Balogh László, Bedő György, Berta Krisztián, Bizzer András, Bodó László, Gábris Jácint, Gondi Zoltán, Horváth Kristóf László, Radics Bálint, Dr. Schauta Marcell, Szabó Szilárd képviselők

Hiányoznak:	Horváth Jácint polgármester, Dénes Sándor, Dr. Károlyi Attila képviselők



Tanácskozási joggal megjelentek: Dr. Gyergyák Krisztina jegyző, Dr. Termecz Marianna aljegyző, Harangozó Petra kabinetvezető, Kunics György osztályvezető, Petrényi Anett csoportvezető, Nyeste Péter ügyvezető, Kendli Richárd elnök-vezérigazgató, Szabó L. Barnabás fejlesztési osztályvezető


Dr. Fodor Csaba: Horváth Jácint polgármester úr távol van, ezért nem tud részt venni a mai közgyűlésen. Nagyon szépen köszönöm, hogy ilyen hirtelen összehívásra és ilyen szép számmal összejött a közgyűlés, úgyhogy én a közgyűlést megnyitom. Megállapítom, hogy 11 fővel határozatképesek vagyunk. Egy napirendi pontot szeretnénk tárgyalni a soron kívüli közgyűlésen, ez pedig az előzőleg kiküldött víziközműrendszerekre vonatkozó KEHOP pályázat benyújtásával kapcsolatos döntés meghozatala. Ahhoz, hogy a pályázatot benyújthassa az önkormányzat ahhoz kell a közgyűlési döntés, úgyhogy ez indokolja meg, hogy az augusztusban kiírt pályázatra ma lehet először benyújtani a dokumentumokat, a pályázati anyagot azzal, hogy ha elérik a benyújtott pályázatok a kiírási összeg 130 %-át, akkor lezárják. Tehát nekünk ebben igyekezni kellene ebben a munkában, elmondom a napirendinél, csak a soron kívüliséget indokoltam, oké? Aki, el tudja fogadni a napirendi pontot, kérem kézfeltartással jelezze, köszönöm szépen.

A közgyűlés 11 igen (egyhangú) szavazattal a javaslatot elfogadja és a következő határozatot hozza:

111/2026.(IX.15.) számú határozat

Nagykanizsa Megyei Jogú Város Közgyűlése a 2026. szeptember 15-i soron kívüli ülésén a következő napirendi pontot tárgyalja:

Nyílt ülés:
1. Javaslat a „KEHOP Plusz-2.1.31-26 - Felhívás víziközmű hálózatok átalakítására, hatékonyságnövelő fejlesztésére” című pályázati felhívásra benyújtandó pályázattal kapcsolatos döntések meghozatalára (írásban)
Előterjesztő: Horváth Jácint polgármester
Meghívottak: Kendli Richárd elnök-vezérigazgató
     Nyeste Péter ügyvezető 


Dr. Fodor Csaba: Köszönöm szépen, megszavaztuk. Megkezdjük a napirendi pontunk tárgyalását.


1. Javaslat a „KEHOP Plusz-2.1.31-26 - Felhívás víziközmű hálózatok átalakítására, hatékonyságnövelő fejlesztésére” című pályázati felhívásra benyújtandó pályázattal kapcsolatos döntések meghozatalára (írásban)
Előterjesztő: Horváth Jácint polgármester
Meghívottak: Kendli Richárd elnök-vezérigazgató
                             Nyeste Péter ügyvezető 


Gábris Jácint képviselő 8,03 órakor megérkezett a tárgyalóterembe.


Dr. Fodor Csaba: Megérkezett Gábris Jácint képviselőtársunk, a határozatképességet 12 fővel megállapítom. Nos, tehát közben megköszönöm a Városfejlesztő Kft.-nek és a Vízműnek azt az együttműködést, amit ebben nagyon sürgősen elvégeztek, ezt a nagy munkát. Fel kellett mérnünk, hogy mik azok a lehetőségek, amire a pályázatot be tudjuk nyújtani és hol tudjuk igazolni majd azokat a megtakarításokat, már a víz tekintetében, tehát kevesebb elfolyt víz lesz, ezt ki kell mutassuk sok minden más mellett, és ezért kerültek kiválasztásra ezek a területek. Ráadásul ugye, ha jól emlékszem a GFT-ben is szerepeltetni kell, tehát csak olyan pályázat nyújtható be, ami a Gördülő Fejlesztési Tervben szerepel. Ugye a GFT-t azt a Vízmű állapítja meg, de az Energia Hivatal hagyja jóvá, a miénk az rendben van, tehát ezért kerültek be ezek. De nem csak ezért, hanem azért is, mert valóban ezeken a vezetékrendszereken jelentős vízvesztesége van a Vízműnek egy oldalról, más oldalról pedig az elöregedett vezetékek hiszen már 90 éves, tehát a ’30-as években épült, a többi se sokkal később, azok meg a ’60-asban, de olyan rossz állapotba vannak, hogy ezeket ki kell cserélni, és akkor egyrészt csökkentjük a hálózati veszteséget, de ennél fontosabb az, hogy az ivóvízellátás biztonságát növeljük ezeken a lakóterületeken és ez ami rendkívül fontos. Nyilvánvalóan vannak még fontos területek, de most ma ezeket láttuk úgy, hogy ezek benyújthatóak és ebben bízhatunk, hogy a rendelkezésre álló forrásból ezek megteremhetőek. Én arra kérném Önöket, hogyha van valakinek valami kiegészítenivalója a Vízműtől, vagy a Városfejlesztő Kft. részéről az mondja el, és utána a képviselők feltesznek kérdéseket, ha van. Nyeste Péternek adom meg a szót, parancsolj. 

Nyeste Péter: Tisztelt Alpolgármester Úr! Tisztelt Közgyűlés!  Felmerült kérdésként az önerőnek a nagysága. Az önerőt azt a költséghaszonelemzés alapján kellett megállapítanunk, ez azt jelenti, hogy amennyit következő években meg fogunk spórolni az elfolyó vízzel és a karbantartásokkal, az gyakorlatilag egy bevételként fog jelentkezni és ezzel csökkentenünk kellett a támogatás összegét és így jött ki a számítások alapján ez a 91,44 százalékos támogatási arány és ezért kell akkor az önkormányzatnak durván 54.000.000 forint önerővel beszállni ebbe a projektmegvalósításába. A műszaki tartalmat pedig a vízműves kollégák állították össze. 

Dr. Fodor Csaba: Egyébként a lényeg az, hogy tervekkel rendelkeznek, költségszámítással, költségbecsléssel rendelkeznek, tehát nem hasraütésszerű ez a szám, ami itt szerepel a pályázatkiírásban. Kinek van kérdése, véleménye? Nincs, akkor én a vitát lezárom, a határozati javaslatot egyben szavaztatom meg, aki a határozati javaslatot el tudja fogadni, az kérem kézfeltartással jelezze.


A közgyűlés 12 igen (egyhangú) szavazattal a javaslatot elfogadja és a következő határozatot hozza:

112/2026.(IX.15.) számú határozat
[bookmark: _Hlk163733845]
Nagykanizsa Megyei Jogú Város Közgyűlése
1. [bookmark: _Hlk98755892]dönt arról, hogy a KEHOP Plusz-2.1.31-26 kódszámú, „Felhívás víziközmű hálózatok átalakítására, hatékonyságnövelő fejlesztésére” című pályázati felhívásra „Nagykanizsa városi ivóvízhálózat rekonstrukciója” tárgyban, tervezetten nettó 634 170 527,- Ft összköltséggel, 579 906 582,- Ft igényelt támogatással, 54 263 945,- Ft önerő forrás biztosításával pályázatot nyújt be. 
Megvalósítás helyszínei: 
Nagykanizsa, Csengery út hrsz. 2282 és 2283/1
Nagykanizsa, Kinizsi utca hrsz. 1002 
Nagykanizsa, Rákóczi Ferenc utca hrsz. 1462,
Nagykanizsa, Vörösmarty Mihály utca hrsz. 1613, 
Nagykanizsa, Erzsébet tér hrsz. 1/2, Sugár út hrsz. 1191, Petőfi Sándor utca hrsz. 1762

Határidő:	2026. szeptember 15.
Felelős:	Horváth Jácint polgármester
(Operatív felelős: Nyeste Péter, ügyvezető)

2. dönt arról, hogy a pályázat megvalósításához szükséges 60 000 000,- Ft önerőt a 2027. évi költségvetésben biztosítja és a támogatás elnyerése esetén az önkormányzati önerő összegét a költségvetésben elkülöníti.

Határidő:	2027. évi költségvetési rendelet elfogadása
Felelős:	Horváth Jácint polgármester
(Operatív felelős: Kunics György osztályvezető)

3. felhatalmazza a polgármestert, hogy a pályázathoz kapcsolódó dokumentumokat, majd a támogatási kérelem kedvező elbírálása esetén a támogatási szerződés megkötéséhez és hatályba lépéséhez szükséges dokumentumokat beszerezze, és a támogatási szerződést aláírja.

Határidő:	2027. június 30.
Felelős:	Horváth Jácint polgármester
(Operatív felelős: Nyeste Péter, ügyvezető)






Dr. Fodor Csaba: Nagyon szépen köszönöm, a közgyűlést bezárom, remélem csütörtökön is ilyen gyorsan végzünk. Viszontlátásra!




Dr. Fodor Csaba alpolgármester más tárgy vagy hozzászólás nem lévén az ülést 08,05 órakor bezárta. (Az ülésről készült hangfelvétel alapján ezen jegyzőkönyv a hozzászólásokat szó szerint tartalmazza.)









	Dr. Fodor Csaba 	Dr. Gyergyák Krisztina 
	alpolgármester	jegyző

